Infoboks Viktoria Plzen - SønderjyskE Europa League Kvalifikation (24/09) YouBet 1,31 4,90 7,75 bet365 1,36 5,00 7,50

SønderjyskE har skrevet kontrakt med den engelske keeper Reice Charles-Cook. Aftalen løber resten af efterårssæsonen.

SønderjyskE har skrevet kontrakt med den engelske målmand Reice Charles-Cook, oplyser klubben i en pressemeddelelse.

Den 24-årige keeper har skrevet under på en aftale, der løber resten af efterårssæsonen.

- Det begrænser mulighederne, når transfervinduet er lukket, men jeg synes, vi har fundet en god målmand i Reice Charles-Cook. Han har et fint cv fra flere interessante adresser i England, og han har også været flittigt brugt i de seneste sæsoner, siger sportschef Hans Jørgen Haysen i pressemeddelelsen.

- Nu kommer han til at indgå i en stærk målmandstrio sammen med Sebastian Mielitz og Victor Smedsrud, og det giver en vis tryghed, at vi igen har tre målmænd i truppen. I første omgang er Charles-Cook her på en kort kontrakt frem til vinterpausen, men det er også en god anledning for begge parter til at se hinanden yderligere an.

Charles-Cook har fået sin fodboldopdragelse i Arsenal. Han har senest repræsenteret Swindon Town i League Two.

